KLASA: 021-02/21-01/01

URBROJ: 251-176-21-13

Zagreb, 28.12.2021.

**ZAPISNIK**

**6. sjednice Školskog odbora održane 28.12.2021.**

**Početak sjednice:** 18,00

**Prisutni članovi Školskog odbora:** Višnja Dianežević, Ivana Kujundžić, Marija Dianežević, Zvonimir Bulić

**Odsutni članovi Školskog odbora**: /

Sjednici je prisutan ravnatelj Vatroslav Gabrić

Sjednicu otvara predsjednica Školskog odbora Višnja Dianežević, pozdravlja prisutne, konstatira kvorum (**prisutno 4 od ukupno 4 člana**) i za raspravu predlaže dnevni red iz poziva

**DNEVNI RED:**

1. Usvajanje zapisnika 5. sjednice Školskog odbora
2. Donošenje Plana nabave za 2022.
3. Donošenje Financijskog plana za 2022.-2024.
4. Pitanja i prijedlozi

Ravnatelj predlaže **dopunu** dnevnog reda točkom *4. Prihvaćanje Izvješća o nasilju među učenicima na kraju prvog polugodišta školske godine 2021./2022.* dok dosadašnja točka 4. postaje točka *5*. *Pitanja i prijedlozi*

Predloženi dnevni red zajedno s dopunama prihvaćen je jednoglasno (4 glasa „za“) te se prelazi na raspravu po pojedinim točkama.

**Ad. 1. Usvajanje zapisnika 5. sjednice Školskog odbora**

Predsjednica Školskog odbora pita prisutne jesu li pročitali zapisnik i slažu li se s njegovim usvajanjem. Primjedbi nije bilo i predsjednica daje prijedlog na glasovanje.

**Zaključak:** Članovi Školskog odbora jednoglasno su usvojili zapisnik.

**Ad. 2. Donošenje Plana nabave za 2022.**

Predsjednica Školskog odbora daje uvodno obrazloženje po točki dnevnog reda.

Predsjednica daje Plan nabave na uvid svim članovima.

Nakon provedene rasprave, predsjednica Školskog odbora daje prijedlog na glasovanje.

Prisutni su dizanjem ruku potvrdili suglasnost i jednoglasno se donosi **Odluka o donošenju Plana nabave za 2022 .**

**Ad. 3. Donošenje Financijskog plana za 2022.-2024.**

Voditeljica računovodstva daje uvodno obrazloženje po točki dnevnog reda.

Nakon provedene rasprave, predsjednica Školskog odbora daje prijedlog na glasovanje.

Prisutni su dizanjem ruku potvrdili suglasnost i jednoglasno se donosi **Odluka o usvajanju Financijskog plana za 2022.sa projekcijama za 2023.i 2024.godinu.**

**Ad. 4. Prihvaćanje Izvješća o nasilju među učenicima na kraju prvog polugodišta školske godine 2021./2022.**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda. Ravnatelj izvještava članove Školskog odbora o izrečenim pedagoškim mjerama i provedenim edukacijama o toleranciji, sprječavanju nasilničkog ponašanja i nenasilnom rješavanju sukoba.

Ravnatelj daje članovima Školskog odbora Izvješće na uvid.

Nakon provedene rasprave, predsjednica Školskog odbora daje prijedlog na glasovanje.

Prisutni su dizanjem ruku potvrdili suglasnost i jednoglasno se donosi **Odluka o prihvaćanju Izvješća o nasilju među učenicima na kraju prvog polugodišta školske godine 2021./2022.**

**Ad. 5. Pitanja i prijedlozi**

Ravnatelj izvještava da vanjski članovi još nisu imenovani i nemamo informacije kad će biti.

Predsjednica zaključuje sjednicu u 19,15 sati.

Zapisnik završava na drugoj (2) stranici.

|  |  |  |
| --- | --- | --- |
| Zapisnik sastavila: |  | Predsjednica Školskog odbora: |
| Monika Sakoman |  | Višnja Dianežević |